Rosetta neem foto's van gasuitbarstings op komeet | Maroela Media
Die gasuitbarstings in die middel kan op hierdie saamgestelde foto gesien word. Foto: ESA/Rosetta/NAVCAM
Die komeet, wat uit 'n "kop" en "lyf" bestaan, nader die son, en soos die ys begin wyk, word gas uit die kern vrygestel.
Rosetta het onlangs die landingsplek geïdentifiseer waar sy landingstuig, Phillae, oor sowat 'n maand gaan neerstryk en hom gaan "vasboor" aan die komeet. Rosetta self sal die komeet steeds in 'n wentelbaan vergesel in sy reis om die son, en opnames doen van hoe die komeet veranderings ondergaan namate dit nader aan die son kom.